en en en en et de en en en en en en da en sv da da en en da da sv da da da en en da en da da da da da da da da da da da en en da en da en en da da en en en en da da en da en da sv da en da en da en da da da da en da nb da da da da da da da da da da da da da da da da da da en da nb da da da da da en da en da da da da da es el en da da sv en fr de zh en eo da en en en es tr en nl es fr en en da da da da da da en da en da da da da da en da en da en da da da da da da da da da en en en et da sl da da de de da eo de en en da nn de la tr en da en en en en en en en en en en en en en pt en en en en en en en en en en en en en en
thoughts and comments on communication
Archive for te ‘Mobile’ Category
Tjen penge på din træning med “Gympact”
Mange kender fænomenet: Man køber et månedskort til fitnesscenteret, for nu sker det! De overflødige kilo skal smides og kroppen markeres. Der skal spinnes, løftes tunge vægte og danses Zumba til den store guldmedalje. Den dårlige samvittighed forsvinder for en stund, men afløses senere af fortvivlelse. For tiden var alligevel for knap og pizzadellen overlever endnu en omgang. Men hjælpen er på vej – i form af en gratis app til din mobil.
Gympact er navnet. Penge er drivkraften – eller guleroden om man vil. Med Gympact registrerer du dine træningsture via check-in i centeret eller med Runkeeper. Inden din træning, kan du lave en ”pagt” om antal ugentlige træningspas. Er du tro mod pagten, er der penge at hente. Er du derimod (vanligt) stop fyldt med dårlige undskyldninger, skal du punge ud. De der holder aftalen modtager penge fra dem, der ikke gør. Formlen er enkel: Tjen penge og kom i form eller betal og forbliv slasket. Gympact siger om sig selv:
Never miss another workout. Conquer excuses with $$$ and get your butt to te gym. Have you ever bought a gym membership and never used it? GymPact helps you keep your own fitness promises. Earn real money for making your workouts — paid for by those who missed theirs! With cash on te line, you’ll find it easier than ever to get to te gym and see real results.
De påstår ovenikøbet, at “People who use GymPact make 86% of te workouts they commit to”. Lyder lovende, ikke?
Se how-to videoen på sitet her
Sport er altid en konkurrence. Enten kæmper du mod andre eller dig selv. Flere sports-apps ”udnytter” kampene til gameification og lader os direkte inddrage og udfordre, dem vi kender.  Endomondo og Runkeeper er gode eksempler. Som minimum skaber disse apps incentive, ved at udstille resultater for netværket af venner, bekendte og andre idrætsinteresserede. Men er dette ikke nok, er der altså nu cool cash på bordet.
Gympact er ikke sprit ny. Mobilversionen kom i starten af året (Elektronista beskrev app’en i februar og Trendsonline i juli) . Men det siges, at det er ved at tage rigtig form og antallet af brugere stiger støt. De sidste tre måneder er trafikken steget med omtrent  200%. Desuden kan det berettes, at 43% af brugerne er fra konceptets hjemland, USA. Tjek i øvrigt tweets om Gympact (vha @GymPact).
Idéen er spændende og konceptet lige til. Hvordan og om det fungerer i praksis, vil vise sig de næste uger og måneder, hvor jeg selv vil prøve det af. Interessant hvordan fx check-in virker (hvis i DK), hvordan Runkeeper håndterer min træning  og hvorledes de undgår snyd.  Meld endelig tilbage, hvis du også tager imod udfordringen. Tør du?
Auktioner på smartphone apps er… smart!
(Første gang udgivet på QXL BLOGGEN 21. februar 2012)
Note 28. marts 2012: Her smelter den private blog momentalt sammen med den corporate. Men mange af de emner vi her skriver om – og har skrevet om – er naturligt en del af min (faglige) hverdag. Og netop app-konceptet for QXL er yderst relevant på Adpara også. Det handler jo ikke kun om at kommentere på andres tilblivelser, men også at egne erfaringer inddrages.
Der findes snart ikke den virksomhed, der ikke har sin egen smartphone applikation. Udviklingen er naturlig: Opstår der en ny dille eller trend blandt forbrugerne, valfarter virksomhederne ofte til, for at vise, at de er med på moden. Men mange løber forgæves. Vi ser det i udpræget stil med Facebook i disse år. Mange virksomheder kaster sig frådende over det sociale netværk, uden at vide hvorfor – uden at vide hvad man stiller op, når først virksomhedens ”Side” er på plads. Det efterlader mange ”fans” med en tom fornemmelse, fordi der aldrig opstår denTag QXL med i lommen lovede dialog, er spændende konkurrencer, en ekstra service eller hvad det nu kunne være. (Se om vi holder, hvad vi lover på vores Facebook side her)
På samme måde findes der nu tusindvis af applikationer til både iPhone og Android. Mange af disse er produceret udelukkende for at kunne sige ”ja, selvfølgelig har vi en app” – ikke fordi det giver mening for hverken virksomheden eller kunderne. De har med andre ord fået app’en galt i halsen. For tilbyder virksomheden ikke services eller produkter, som egner sig specielt til en app, er den bedste løsning udelukkende at lave en mobil hjemmeside (en hjemmeside der er tilpasset mobilens format). Hvorfor dog bede kunderne downloade en applikation, der ikke kan andet end det, hjemmesiden kan?
Apps + auktioner er det perfekte match
Vi ser de misforståede apps i alle brancher. Men når varerne sælges på auktion, er en app-løsning helt oplagt. Det giver f.eks. god mening:
– At blive mindet om, at en auktion du overvåger, snart slutter
– At få besked, når du er overbudt
– At få besked, når der er nye varer på din søgeagent
– At få besked, når der er spørgsmål til en varer, du har på auktion
– At tage billeder med mobilens kamera – og sætte varen til salg med det samme
Read Full Post »
Hvad er foursquare – hvad er Location Based Services?
Posted in Location based marketing, locationbased marketing, Loyalitet, Martin Graeser, Mobile, tagged Hvad er LBS, Hvad er Location based services?, I want to learn more about foursquare!, LBS, Sociale medier og Martin Graeser on January 26, 2012| Leave a Comment »
Location based services eller LBS, som det også forkortes vinder mere og mere frem – og får større og større betydning for vores forståelse af verden og den måde, som vi vil belønnes på, når vi interagere med brands, produkter og loyalitetsprogrammer.
En af disse Location based services hedder forsquare, og er så småt ved at vinde frem her hjemme. Jeg selv har været hidsig bruger af dette de sidste par år.
Foursquare har selv lavet en lille film, der beskriver hvad det egentlig handler om, når man tjecker ind, optjener point og vinder de fermøse badges.
Read Full Post »
History of te iPhone [Infographic]
Posted in Analyse, Facebook, Infographic, Loyalitet, Martin Graeser, Mobile, PR, Twitter, tagged Infographic, iPhone 4S, Iphone history te story so far on October 4, 2011| Leave a Comment »
Her til aften, har der været skrevet, Tweetet, Facebook updatet i vildskab om den nye iPhone release, som mange af os ventede på. Det blev så en iPhone 4S
Vil du se den fulde infographic, så følg dette link, for den er langt mere dynamisk og involverende, end den du har set her på bloggen – iPhone History: Te Story So Far [INFOGRAPHIC]
Read Full Post »
Smartphones og mcommmerce i 2011 – få et overblik her
Posted in Carsten Pahlke, Mobile, Mobile Marketing, tagged admob, dwarf, ecommerce, Google, google movement, mcommerce, Mobile, Pahlke on September 13, 2011| Leave a Comment »
Ecommerce på mobilen bliver til mcommerce. Så langt så godt. Men hvordan er det nu lige? Hvor mange handler så reelt via mobilen og hvordan? Vi har for længst indset, at smartphones-markedet boomer. Og vi er nogle, der er overbevist om, at CRM potentialet er stort. Men følger købs- og salgsadfærd med? Og hvilke muligheder er der? Har du har nogle af de samme tanker, skal du kigge med her. Jeg fik til FDIM’s seminar på Hotel Phonix i sidste uge serveret 3 interessante kilder på et sølvfad.
Tal fra Googles mobil-reklame netværk Admob. Læs mere om Admob her. Tallene er indsamlet fra mange lande over hele kloden. Det er måske ikke de aller nyeste tal, du her finder. Men en omfattende global analyse, som giver et godt overblik. Se en overskuelig præsentation her.
2. Mobilshopping 2011 – Whitepaper fra Dwarf
Som skrevet i det hvide papirs indledning: Artiklerne i dette whitepaper kortlægger markedet for applikationer i Danmark, hvilke produkter danskerne ønsker at købe fra deres mobiltelefoner og det samlede marked for mobilshopping i landet. Desuden gennemgås de største udfordringer og eksperternes anbefalinger for at opnå succes. Kort sagt den mest komplette analyse af salg gennem mobilen til dato. Whitepaperet bygger på besvarelserne fra 2900 danskere foretaget af analyseinstituttet Userneeds. På baggrund af disse analyserer vi danskernes købsadfærd på mobilen..
Tak til Pernille fra Krak for at dele den
3. Te Mobile Movement: Understanding Smartphone Consumers
Her en undersøgelse udsendt af Google, udarbejdet af Ipsos OTX. Undersøgelsen er foretaget blandt mere end 5000 voksne smartphones brugere i USA i slutningen af 2010. Du finder en præsentation på pdf her
Og en lækker lille film, med key findings kan ses her:
Tak til Jeppe Hansen fra Vertica for de udemærkede hints.
Read Full Post »
David Hockney: Me Draw On iPad – en udstilling du skal se!
Posted in Analyse, App, Martin Graeser, Mobile, Samfund, tagged Brushes, David Hockney: Me Draw On iPad, Hvordan vi bruger og percipere kunst på i dag, Kunst på Smartphone, Louisiana, Louisiana museum of modern art Danmarl, Marcel Duchamp, Udstilling on August 10, 2011| 2 Comments »
David Hockney er navnet på den engelske kunstner, som tegner/maler på sin iPad, og på sin iPhone. Hans opdagelse af tegneapplikationen kaldet for “Brushes”, der kan downloades til iPhones og iPads, åbnede en anderledes verden for den engelske maler. Hver eneste dag i de senere år har Hockney eksperimenteret med og udført mindst 400 tegninger, først på sin iPhone, siden hen på sin iPad. Disse tegninger er i disse mdr. udstillet på Louisiana Nord for København.
Hockney er en af hvor tids mest indflydelsesrige engelske kunstnere inden for popart i det 20. århundrede.
Jeg besøgte udstillingen i går, og var mildest talt blæst tilbage i sædet, efter at have set denne udstillingen. Da der var SÅ utrolig mange interessante ting, der berørte begrebet, dét at male, og malekunst.
Det interessante er ikke, at det er en iPad han maler på – new media kunst, har domineret kunstudstillinger verden over de sidste mange årtier, men den måde, som Hockney ser på denne form for digitale kunst er interessant.
Dels fordi Hockney mener, at det er telefonen, der har fået ham til at tegne, og dels at det giver ham mulighed, for at lave unikke malerier, som han med et tryk kan dele med sine venner og bekendte. Det viser også, at al kunst ikke har nogen ejer, og nemt og enkelt kan duplikeres (digitalt), og distribueres mellem venner og interesserede. Det er med til at gøre kunsten uhøjtidelig og allestedsnærværende, og dermed giver os mulighed for at modtage stor billedekunst via vores smartphones.
Hockney tegner det han ser, her og nu. Enten i øjeblikket, eller også ud fra et billede, som er taget med telefonen. Nedenstående er øjebliksbilleder, af situationer og opstillede narrativer, som han selv har oplevet.
Hockney ser ikke, det at lave en kopi af sine billeder og sende dem til sine venner, som det bliver en kopi, der dermed kan kopieres igen, igen, som noget, der forringer billedets kvalitet og ægthed – ægtheden ved at være unik. Han ser det som en fordel for sine værker. For han kan gemme dem og distribuere dem til folk, som sætter pris på dem. Billedet vil aldrig være det samme, skriver han på vægen til udstillingen på Louisiana (som selvfølgelig er skrevet på hans iPad og sendt til udstillingskonsulenten, som har opsat udstillingen), idet at omgivelserne, øjnene der ser og den stemning som personen der ser, er i.
Lyset i skærmen, er ydermere en af de ting, som Hockney finder interessant – den tryllebinder ham, og fastholder hans pen, også efter mørketsfrembrud – faktisk startede Hockney med at bruge sin tommelfinger som “pensel”, når han tegnede på sin iPhone, hvilket er en ret sær teknik. Hvis man ser på malerkunsten som noget der foregår med pinsler og ved at holde med flere fingre på penslen. I dag bruger han en speciel pen, som er udviklet til iPad.
Det at han er digital-maler, gør at han hele tiden har sit malerkit og staffeli med sig. Han kan tegne over alt, skitsere over alt, og kan tage billeder af de motiver, som han gerne vil malen senere.
Så ikke nok med at iPadden og iPhonen, er et stykke futuristisk telekommunikationsværktøj, nej, det er også et instrument, som har ændret måden, som vi percipere, bruger og udvikler kunst på. Det var dét, der fascinerede mig så enormt meget, da jeg gik igennem udstillingen.
Det er ikke provokerende og epokegørende som Marcel Duchamp´s udstilling af en omvendt urinal. Men der er alligevel noget over udstillingen, idet, at Hockney heller ikke er en hel ung mand (som det tiest ses, når der skal laves kunst med “nye” medier). Hockney, er en mailer, der har genopfundet sit malermetier gennem sin første iPhone – det kan man da kalde for rigtig god reklame for Mac.
Duchamp´s kunst blev tiest relatieret til Dadaisterne og Surealisterne, og var på den tid, enormt provokerende. I dag bliver vi provokeret nok, gennem nyheder og med hjælp fra 60´ernes oprør mod det konforme og stillestående samfund, hvor mænd var mænd, og kvinder var kvinder.
Hockney bruger iPadden, som den er tænkt, han har bare evnerne til at male og tegne. Man kan på udstillingen følge ham male sine portrater – her får man et indblik i, hvordan en maler tilgår sine værker, og hvor mange penselstrøg, der skal til. eks. når udsigten fra hans arbejdsværelse bliver til. Hvert penselstrøg er dokumenteret, hver farve, hver brush, som bruges kan følges på nært hold. Kunst oplevelsen bliver her meget 1:1 relateret.
Udstillingen formår at tage mediet, Smartphone, fuldt ud – der er ved hvert billede en barcode, som du kan scanne, og dermed få tilsendt et af Hockneys billeder, som du så enten kan bruge som baggrund på din skærm, eller bare have det, som et stykke kunst på din tlf. som du kan tage frem, når du har brug for en stund, hvor du ser på et stykke malerisk-digitalt vindue, der kan få tankerne til at flyve mod andre penselstrøg, end dem du selv skaber via din hverdag.
Kan varmt anbefale udstillingen der løber frem til den 28. august 2011.
Du kan læse mere om David Hockney, hans kunst og betydning for det 20-århundredes kunst her.
Læs mere om udstillingen på Louisiana
Read Full Post »
Tillykke til World Wide Web – 20 år i dag.
Posted in Analyse, Martin Graeser, microblogging, Mobile, Online/web, Samfund, Sociologi, tagged Clay Shirky, Internettet fylder 20 år, Når et paradigme er digitalt on August 6, 2011| Leave a Comment »
I den forbindelse, faldt jeg over denne lille film, som forklarer det semantiske web, hvordan det funker, hvor det er på vej hen, og hvordan nogen af de tunge drenge ser på nettet, dets udvikling, og hvor de ser udviklingspotentialet inden for dette paradigme, som virkelig satte fart på den post-industrielle æra. Men som også har afstedkommet megen lykke, en kriser, som flere generationer kender til, mærke konsekvenserne af m.m.
Internettet fik en hel generation, til at tænke i nye baner, og senere til at komme i kontakt med hinanden på nye måder. De sociale medier, som opstod i kølvandet på dot-com tsuamien, gav os muligheden for at få vores 15 min. of fame – igen, og igen, og igen … Andy Warhol have et visionært syn, i 1968, da han proklamerede dette. For det var allerede dengang, man begynde at tænke i de baner, som grundlade det internettet, som vi alle er så afhængige af i dag.
Clay Shirky, new media forfatteren inden for social computing, internettets økonomiske indvirkning på samfundet samt social computing, udtaler sig i filmen, om en af sine these, som nok ikke er så ny, når man tænker over det, men som omhandler, den måde, som han ville tilgå medier, nyheder m.m. på, hvis han skulle starte et nyhedsmedie.
Det skulle være et medie, som gik efter, at sammensætte nyheder fra allerede eksisterende (skrevne og publicerede historier). Og hvor for ikke, det er jo dét internettet i al sin enkelhed går ud på. At sammensætte signaler (informationer = nyheder/viden)
Se filmen, den varer 14 min., og kommer godt rundt om det hele.
Filmen fandt jeg på TNW.
Read Full Post »
De mest populære Apps i Danmark lige nu!
Posted in Analyse, App, Google, Martin Graeser, Mobile, Samfund, WOM, tagged App, Apps i DK, De mest populære Apps i Danmark lige nu!, TOP 25 Apps i Danmark lige nu, Undersøgelse, Userneeds og Dwarf laver undersøgelse om apps on June 23, 2011| Leave a Comment »
Ifølge en analyse lavet af Dwarf og Userneeds er der 21 % af befolkningen, der har købt 13 millioner Apps – dette tal forventer at stige til 40 millioner om 2 år. Der er ingen tvivl om, at Apps er en del af den verden som vi kommer til at leve i om bare få år – det at man kan pakketere informationssystemer i et lille program, som kan installeres på din smartphone, er helt genialt. Det er ikke noget nyt, som sådan, men det at vi kan være så mobile, og at vi nu kan styre så mange ting, når vi er på farten er en ny måde at se verden på, kommunikere via m.m.
Undersøgelsen, som lige er udkommet, omhandler Apps, der hjælper os på en eller anden måde – kort sagt, der er ikke spurgt ind til spil o.l.
På første pladsen ligger, selvfølgelig, når vi taler om danskernes brug Facebook.
Google (Alle Google Apps)
You See – TV Guide
Der er ingen tvivl om, at mobiltrenden bare vokser og vokser – i en verden hvor vi bliver mere og mere mobile, er tlf. en naturlig ting for os at have med rundt. I går var der sågar en bjergbestiger, der lave et 3G opkald fra Mount Everest og Tweete en besked til resten af verden – så mobiliteten må være, hvis den ikke allerede er slået fast – blevet det dér.
Vi har adgang til hele verden via smartphonen. Vi kan ordne bankting med Danske Banks App, handle ind med Karolines Køkken App ved siden, købe togbilletten til hjem,turen og tjekke filmens-kvalitet fra aftenens TV-program via IMDB, når du sidder i toget; skype med kæresten og hvad har vi.
Det der kunne være interessant at vide var, hvor tit de ovenstående Apps var aktive i løbet af en uge, og hvor meget værdi de gav den pågældende bruger. På den måde kunne man måle levetiden på en Apps relevans.
Hvor mange af ovenstående Apps har du installeret på din Smartphone, og er du enig med resultatet? Jeg kan afsløre så meget at jeg har 10 af 25 – så jeg er måske ikke en så stor app freak, som nogen af mine kolleger eller min medblogger Carsten Pahlke er.
(ovenstående liste er venligst udlånt fra DR.dk)
Read Full Post »
TDC og Telenor misbruger Foursquare
Posted in Carsten Pahlke, CRM, Dialogmarkedsføring, Dialogmarkedsføring og CLC, Foursquare, Location based marketing, locationbased marketing, Loyalitet, Marketing, Mobile, Mobile Marketing, Online/web, Reklame, Sociale medier, tagged carsten pahlke, CRM, Foursquare, Kvik, Marketing, Mobile, Online, Social media, Sociale medier, Strategi, TDC, Telenor on May 9, 2011| 4 Comments »
Mange danske virksomheder, herunder Telenor, TDC og Kvik misbruger featuren “Specials Nearby” på Foursquare. Man undrer sig, ærgrer sig og håber på bedre tider.
Vi har nu et utal af gange omtalt og beskrevet de lokations baserede services (LBS) her på Advertising Paradigm. Vi har fremhævet disse netværks dialog-potentiale i den evige quest efter de stærke relationer og kundernes loyalitet. Vi har også fremhævet gode cases – endda danske, selvom disse var meget lavpraktiske og forsigtige. Alt sammen beskrevet i positive vendinger med ønsket om at kunne prikke til eventyrlystne marketingfolk. Derfor er det også min borgerlige bloggerpligt, at lave lidt larm, når jeg spotter narrestreger.
Den lokations-baserede service Foursquare tilbyder featuren “Specials Nearby”. Det er muligt for virksomheder at belønne brugere med eksklusive tilbud, når denne tjekker ind via sin mobil på en fysisk lokation. Vi ser flere og flere Specials i “gadebilledet” (fx DSB’s gratis internet), hvilket burde udløse jubel. Men ak! Det jeg ser er dette:
Min oplevelse er, at de fleste tilbud 1. ikke udløses ved tjek ind 2. ikke er eksklusive. Som vist her er både TDC’s og KVIK’s “Special” et tilbud, der er direkte overført fra andre traditionelle reklamekanaler. Og det samme gør sig gældende for Telenor, selvom det ikke kan ses. Man har øjnet muligheden for ekstra, gratis eksponering uden at nogen idé om mediets DNA. Foursquare-funktionen, med det store potentiale, er på vej til at blive udvandet af de virksomheder, der ikke gider gøre forarbejdet ordentligt. Der er intet interessant i at blive eksponeret for en ikke-involverende, dårligt udført havestols-reklame her. For ikke at tale om et tilbud som kun gælder eksisterende kunder (TDC Play). Det er i øvrigt også umuligt at måle effekten, når man ikke udnytter muligheden for at lade brugeren markere sin tilstedeværelse og interesse. Meningen er jo netop, at tilbuddet først udløses, når kunden tjekker ind!
At reklamebudskaber kommunikeres via konvergerende medier er en fornuftig strategi. Men det burde ikke være nødvendigt at minde om, at versionering er essentiel og at kontekst skal være i førersædet. Jeg vil derfor opfordre til, at man i det mindste forsøger at arbejde mere strategisk med mediet. Jeg kan ikke forestille mig, at dette er det bedste omtalte virksomheder kan komme op med (!?).
Read Full Post »
Er du Foursquare trofast eller Facebook Places explorer?
Posted in Carsten Pahlke, CRM, Dialogmarkedsføring og CLC, Facebook, Foursquare, iPhone App´s, Location based marketing, locationbased marketing, Mobile, Mobile Marketing, Online advertising, Online/web, Sociale medier, WOM, tagged carsten pahlke, Coca-cola, Facebook, Facebook opdatering 3.4, Foursquare, iPhone, LBS, Mashable artikel on April 12, 2011| 6 Comments »
Facebook lancerede i sidste uge Iphone-app opdatering 3.4. Det nye i denne version er rettet mod den lokations baserede service (LBS) Places (Derudover er andre features forbedret). Udover standardfunktionen, at tjekke ind i den fysiske verden i real time via din smartphone, er følgende tilføjet i den nye version:
– Tjek ind på Facebook Events
Opdateringen er et led i Facebooks store fokus på de mobile tjenester i en social netværks kontekst. Ikke så underligt da mobilen længe – som vi ofte har berettet om her på Adpara – er fremstormende og gradvist (men hastigt) åbner for helt nye muligheder for (for)brugere og fremadsynede marketingfolk.
Som bevis på denne LBS kurs kunne Mashable i sidste uge berette om, hvad Facebook ellers går og pønser på – eller i det mindste håber på: Her kan nævnes:
– Mobile to Facebook: Gode tilbud fra virksomhed til kunde on te fly, som deles med Facebookvennerne
– Facebook Deals: Funktionen, som formidler anbefalinger og giver grupperabat, blev lanceret i november. Men nu skulle den efter sigende blomster.
– Mobil-løs tjek ind. Den paradoksale tendens giver mulighed for fx at benytte et armbånd som tjek ind i stedet for mobilen. Det er det samme koncept, som blandt andre Coca-Cola har brugt til mobilløse “likes”. Dog er løsningen ikke tænkt som en erstatning for mobilen men som et event-redskab eller til brug i tilfælde af ikke-tilegnede mobil lokationer såsom skiture.
Læs hele artiklen på Mashable her.
Personligt har Places ikke fanget mig – jeg har ikke set lyset. Facebooks eventyr i LBS er helt naturligt træk. Men brugssituationen er altså ikke så naturlig for undertegnede. Jeg deler gerne mine oplevelser med andre og er bestemt LBS nørd – indrømmet. Men mine Facebook venner deler jeg altså ikke denne salgs med. Men skyldes det vane? Er det fordi jeg er sovset ind i Foursquare?
Hvad med dig? Er du Foursquare trofast eller Facebook Places explorer? Eller måske dem begge? Svar venligst herunder. Tak!
Read Full Post »
Povl Gad er indehaver af kommunikationsbureauet Gad & Suhr, Underviser på Folkeuniversitet, tidl. kampagne medarbejder for De Radikale
Er du Foursquare trofast eller Facebook Places explorer?
Følg os på Twitter
Arkiv Select Month December 2012  (2) November 2012  (3) October 2012  (3) September 2012  (1) August 2012  (1) July 2012  (10) May 2012  (6) April 2012  (3) March 2012  (3) February 2012  (5) January 2012  (2) December 2011  (3) November 2011  (7) October 2011  (5) September 2011  (6) August 2011  (8) July 2011  (17) June 2011  (14) May 2011  (16) April 2011  (12) March 2011  (19) February 2011  (4) January 2011  (1) December 2010  (3) November 2010  (4) October 2010  (10) September 2010  (14) August 2010  (18) July 2010  (12) June 2010  (7) May 2010  (5) April 2010  (5) March 2010  (6) February 2010  (5) January 2010  (2) December 2009  (3) November 2009  (1) October 2009  (3) September 2009  (7) August 2009  (3) July 2009  (5) June 2009  (1) March 2009  (2) July 2008  (1)
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 1,215 other followers
Already have a WordPress.com account? Log in now.